7.2.2015 Jurnalul Oficial al Uniunii Europene L 31/11 REGULAMENTUL (UE) 201 5/ 186 AL COMISIEI din 6 februarie 2015 de modificare a anexei I la Directiva 2002/32/CE a Parlamentului European și a Consiliului în ceea ce priveşte nivelurile maxime pentru arsenic, fluor, plumb, mercur, endosulfan și semințele de Ambrosia (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (/), în special articolul 8 alineatul (1), întrucât: (1) În conformitate cu Directiva 2002/32/CE, utilizarea de produse destinate furajelor al căror nivel de substanțe nedorite depășeşte nivelurile maxime stabilite în anexa I la aceasta este interzisă. (2) Au fost furnizate date noi care demonstrează că nivelurile maxime actuale pentru arsenic, fluor şi plumb nu pot fi atinse în cochiliile marine calcaroase. Prin urmare, este necesară creşterea nivelurilor maxime pentru arsenic, fluor şi plumb în cochiliile marine calcaroase, pentru a asigura disponibilitatea cochiliilor marine calcaroase pentru hrana animalelor, menținând în același timp un nivel ridicat de protecție a sănătății publice şi animale. (3) Industria hranei pentru animale de companie utilizează ca materii prime multe coproduse și subproduse provenite din industria alimentară în vederea producerii de hrană pentru animale de companie care să poată garanta pisicilor și câinilor o dietă echilibrată în măsură să răspundă nevoilor lor în ceea ce priveşte aminoacizii, glucidele, proteinele, mineralele, oligoelementele şi vitaminele. Nivelurile maxime actuale de mercur pentru aceste coproduse și subproduse destinate furajelor sunt mai stricte decât nivelul maxim de mercur aplicabil muşchiului file de peşte pentru consumul uman. Prin urmare, există un deficit privind oferta de astfel de coproduse și subproduse care respectă conținutul maxim de mercur pentru utilizarea în hrana pentru animalele de companie, rezultând în necesitatea de a utiliza pești de dimensiuni mai reduse cu un nivel mai scăzut de mercur pentru producția de hrană pentru animalele de companie, contrar principiilor pescuitului sustenabil. Prin urmare, este necesar să se adapteze nivelul maxim de mercur pentru peşti, alte animale acvatice şi produsele derivate din acestea destinate producției de furaje combinate pentru câini, pisici, peşti ornamentali şi animale de blană, menținând în acelaşi timp un nivel ridicat de protecție a sănătății animale. (4) Evaluarea datelor recente privind prezența endosulfanului în materii prime furajere a arătat că nivelurile maxime de endosulfan în semințe oleaginoase, în porumb şi în produsele derivate ale acestora pot fi reduse. (5) O notă de subsol privind prezența semințelor de Ambrosia în materiile prime furajere a fost eliminată din greșeală din anexa I la Directiva 2002/32/CE prin Regulamentul (UE) nr. 1275/2013 al Comisiei (?). Experiența a demonstrat că anumite dispoziții din nota de subsol trebuie consolidate pentru a evita răspândirea semințelor de Ambrosia în mediu. Prin urmare, este oportun să se reintroducă nota de subsol în anexa respectivă. (6)  Prin urmare, Directiva 2002/32/CE ar trebui modificată în consecință. (7)  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare şi hrană pentru animale, () JOL140, 30.5.2002, p. 10. (') Regulamentul (UE) nr. 1275/2013 al Comisiei din 6 decembrie 2013 de modificare a anexei I la Directiva 2002/32/CE a Parlamentului European şi a Consiliului în ceea ce priveşte nivelurile maxime pentru arsenic, cadmiu, plumb, nitriți, ulei de muştar volatil şi impurități botanice dăunătoare OL 328, 7.12.2013, p. 86).